num_pages: 198
description: Сборникът представя приключенията на незабравимия Алеков герой Бай Ганьо и сблъсъка му с европейската култура. Сравненията между родно и чуждо са наистина забавни, но когато героят се развихря на родната политическа и журналистическа сцена, нещата вече далеч не са така смешни…Творбата е създадена през 1895 г. Отделни части от нея излизат в списание „Мисъл“ на д-р Кръстев още през 1894 г., но идеята за „Бай Ганьо“ се ражда много по-рано.Още като дете Алеко слуша разказите за различни българи в чужбина, които баща му, прочут търговец, му разказва. Много популярните тогава вицове за Бай Ганьо – любим герой на градския фолклор, също вдъхновяват Алеко да напише своите разкази за Ганьо Балкански, превърнал се в нарицателно за типичните балкански нрави и невъздържани реакции.Смята се, че героят има и свой реален прототип – съвременникът на Алеко Константинов Ганьо Сомов, търговец на розово масло.Докато първата част от книгата – „Бай Ганьо тръгна по Европа“, проследява комичното пътуване на героя из Европа и отношението му към новата култура, то следващите части описват дейността на поевропейчилия се Бай Ганьо в България.Разказите за злободневните теми на българския политически живот звучат много актуално и днес. Героят предизвиква смях, но през сълзи. Видяното в различните европейски градове не променя възпитанието и възгледите на героя, свикнал да си служи с мошеничество и да се присмива над честността.
language: Bulgarian
title: Бай Ганьо тръгна по Европа